అజిత్ డోవల్
అజిత్‌ కుమార్‌ దోవల్‌... 1968 బ్యాచ్‌ కేరళ క్యాడర్‌ ఐపీఎస్‌ అధికారి. సొంత రాష్ట్రం ఉత్తరాఖండ్‌. 23 ఏళ్లకే ఐపీఎస్‌కు ఎంపికయ్యారు. తండ్రి సైన్యంలో పనిచేయడంతో అజ్మీర్‌లోని రాష్ట్రీయ మిలటరీ స్కూల్లో చదువుకున్నారు. ఆపైన ఆగ్రా యూనివర్సిటీ నుంచి అర్థశాస్త్రంలో పీజీ చేశారు.
ఆర్ జె హాంస్-గిల్
ఆర్ జె హాంస్-గిల్‌కు 6 సంవత్సరాల వయసున్నప్పుడు ఆమె తండ్రికి ఇస్రూకు బదిలీ అయింది. ఈ గ్రామంలో ఆడపిల్లలకు చదువుకునే అవకాశం కల్పించింది. ఒకపెద్ద గది మరియు దానిని అనుకుని ఉన్న కొంత ఖాళీ ప్రదేశంలో పాఠశాల నడుపబడుతూ ఉండేది. చిన్న తరహా పరీక్ష తరువాత ఆమెకు పాఠశాల ప్రవేశం లభించింది. అన్ని తరగతులను ఒకే టీచర్ నిర్వహిస్తూ ఉండేది. అందువలన చాలా కొంచెం విద్య మాత్రమే నేర్పించబడేది. ఆమె సహ విద్యార్థులు ఆమె కంటే వయసులో పెద్ద వారుగా ఉండేవారు. ఆమెకు పాఠశాల వాతావరణం అయిష్టతను కలుగజేసింది. అయినా వేరే మార్గం లేక చదువు కొనసాగించవలసిన పరిస్థితి కొనసాగింది. అయినప్పటికీ ఒక సంవత్సర కాలం ఆమె ఇంటివద్దనే పంజాబీ, ఆర్ధమెటిక్స్ మరియు ఆంగ్లం అభ్యసించింది. ఆమె అంకుల్ నర్షర్ సింఘ్ అయిష్టతతోనే వారి ఇంట ఉంటూ బాలల పాఠశాలలో చదవడానికి అనుమతించాడు. అయినప్పటికీ ఆ పాఠశాలకు ఆమె బాలునిలా దుస్తులు ధరించి వెళ్ళేది. అది వారి కుటుంబం మరియు హెడ్మాస్టర్ మద్య రహస్యంగా ఉండేది. ఆమె అంకుల్‌కు ఆడపిల్లల చదువుకోవడం పూర్తిగా వ్యతిరేకించేవాడు. అయినప్పటికీ ఆర్ జె హాంస్-గిల్ తండ్రి పలుమార్లు అభ్యర్థించడం వలన అంగీకరించాడు. ఆమెకు తలకు టర్బన్ ధరించి తన సోదరునితో కలిసి పాఠశాలకు పోవడం ఉద్వేగభరితమైన ఆనందం కలిగించింది.
1953లో ఆర్ జె హాంస్-గిల్ తండ్రికి గుజ్జర్‌వాల్‌కు బదిలీ అయిన తరువాత క్రమబద్ధమైన పాఠశాల చదువు కొనసాగింది. ఆ గ్రామంలో ఆడపిల్లలకు ప్రత్యేక పాఠశాల ఉండేది. ఆమెకు అక్కడ ఎనిమిదవ తరగతిలో ప్రవేశం లభించింది. బాలల పాఠశాలలో అధిక వసతులు ఉన్నాయని బాలికల పాఠశాలలో వసతులు తక్కూగా ఉన్నాయని అది చాలా అన్యాయమని ఆమె భావించింది. దురదృష్టకరంగా ఆమె చదువుకున్న పాఠశాలలో సైన్సు మరియు మాథమెటిక్స్ బోధించబడలేదు. ఇంటివద్ద చదువుకున్నప్పటికీ ఆమెకు యూనివర్శిటీ పరీక్షలకు హాజరుకాలేక పోయింది. ప్రయోగాలు చేయడానికి కావలసిన లాబరేటరీలు అందాటులో లేకపోవడమే అందుకు కారణం. ఆమె కలగన్నట్లు డాక్టర్ కావడానికి ద్వారాలు మూసుకుపోయినా మాథమెటిక్స్ చదవడానికి ద్వారాలు తెరుచుకున్నాయి. ఆమెకు గణితం ఇష్టమైనది కనుక ఆమె అందులో కొనసాగడానికి విచారించలేదు. ఆమె విద్యకు ఆమెతల్లి తండ్రులు మరియు అన్నదమ్ములు భూపేదర్ సింఘ్‌లు సంపూర్ణ సహకారం అందించారు. ఆమెకు విద్య పట్ల ఉన్న ఆరాధన గ్రహించి ఆమె తాత ఆమెను విద్య అనిపిలిచేవాడు. ఆమె తల్లితండ్రుల స్థిరమైన ప్రయత్నం కారణంగా మంచి కాలేజీలో చదువుకోవడానికి అవకాశం లభించింది. లూధియానా, " గవర్నమెంట్ వుమన్ కాలేజ్ " నుండి ఆమె మాథమెట్క్స్ ఆనర్స్ పట్టాపుచ్చుకున్నది.